open-index/open-wikipedia-markdown huggingface dataset:
Hamid Bahasyim bin Abbas Bahasyim

**Hamid Bahasyim bin Abbas Bahasyim** atawa nang rancaknya dikiau **Habib Basirih***,* adalah urang ulama matan Kalimantan Selatan. Sidin marupakan katurunan Rasulullah SAW nang hidup wayah panjajahan Walanda wan Japang di Banjarmasin. Sidin diranakakan kikira tahun 1860-an. Sidin maninggal wan dipatak di Basirih rahatan umur sidin labih pada 90 di tahun 1949.
## Sajarah
Habib Basirih ganal dalam kaluarga nang alim wan taat baagama. Kahidupannya dipangaruhi lawan abahnya, Abbas Bahasyim, wan juwa lingkungan paparak rumah nang Islamnya kuat. Imbah sudah pina taganal, sidin balajar ka Makah nang maulah sidin rakat banar lawan ulama di Sungai Jingah, Jamaluddin al-Banjari. Sidin rancak mambantui umat wan maadakan pangajian, malajariakan ilmu Islam. Pas umur sudah labih 50, sidin bamula manyurangan sakira magin parak lawan Tuhan. 

Habib Hamid babini lawan Gusti Hj. Hamidah wan baisi talu anak, yaitu Syarifah Ruhayah, Habib Hasan, wan Syarifah Maryam.

## Barakat
Dalam babarapa kisah, Habib Hamid dikisahakan bawibawa wan kasaktian nang luar biasa nang kaya maalih banyu nang sing banyakan pakai gayung gasan manyalamatakan kapal nang parak tinggalam, wan jua sidin kawa mahidupakan binatang nang sudah mati. Nang paling rancak dikisahakan, sidin suah manyubarang ka sungai mamakai tanggui rahatan sidin handak bailang ka kamanakannya, Habib Batilantang.

## Jujuhutan
Pangeran Achmid

**Pangeran Achmit** atawa **Pangeran Achmid Bin Sultan Soleman** adalah saurang anggota (lid, leden) pangadilan sipil nang dalam bahasa Walanda disambat *Regtbank van Burgerlijke en Lijffstrafelijke Regtspleging* di Karisidinan Borneo (Residentie Borneo, Zuid en Oostkust - GOUVERNEMENT VAN BORNEO EN ONDERHOORIGHEDEN. Pangeran Achmid marupakan salah saurang angguta matan 10 urang angguta Komisi Karajaan (imbah pambubaran Kasultanan Banjar ulih bubuhan panjajah Walanda). Inya marupakan anak Raja Banjar, Sultan Sulaiman al-Mu'tamidullah/Sultan Sulaiman Saidullah 2. Inya nangini jua adalah dangsanak saabah lawan Raja Banjar Sultan Adam.

Pangeran Achmid kawin lawan Putri Karajaan Kotawaringin wan baisi 6 anak nang,  di antaranya Goesti Mohamad, Goesti Tasin, Goesti Saleh (Pangeran Muda), wan Goesti Taher.

## Pamakaman
Sampai wayah ini kada dikatahui bujur sabab wan babila Pangiran Achmid habis umur. Nang basisa wahini kuburannya haja nang baandak di Kalurahan Sungai Baru, Banjarmasin Tangah, Banjarmasin, Kalimantan Selatan

## Zuriyat dan Keturunan

* Gusti Hasan Aman, mantan hubnur Kalimantan Selatan tahun 1995 - 2000.
* Gusti Farid Hasan Aman, angguta Dewan Perwakilan Daerah tahun 2009-2014 mawakili Kalimantan Selatan.

## Jujuhutan
Saberan bin Kaderi

**Saberan bin Kaderi** atawa nang rancak dikiau **Guru Saberan Kacil**, adalah saurang ulama tasawuf nang tiba matan Kalimantan Salatan. Sidin lahir di Alabio, Amuntai, Kalimantan Selatan wayah tahun 1900 wan habis umur wayah tanggal 14 Marit 1970. 
## Kahidupan awal
Sidin suah balajar di Makah wayah umur 15 tahun wan 27 tahun kainanya inya bulik ka Alabio gasan maajarakan ilmu ka masyarakat. Parak Indunisa mardika pada tahun 1945, sidin pindah ka Banjarmasin gasan maajarakan ilmunya jua sagan masarakat. 

Waktu kadatangan Walanda imbah Indunisa mardika, Sidin suah dipanjara ulih bubuhan NICA. Waktu sidin dipanjara, sidin tadapat lawan Guru Idham Chalid lawan bubuhan panghuni panjara lainnya. Waktu di panjara, Guru Saberan Kacil maajarakan ilmunya sampai suah mambarii wafak lawan bubuhan panghuni panjara lainnya.

## Malawani aliran nang basalahan
K.H. Saberan Kacil tapandang maraga sidin manantang ajaran nang ada dalam kitab tasawuf Al-Durr al-Nafis. Wayah tahun 1930-an sampai 1960-an, Sidin badua lawan Muhammad Khalid Tangga Ulin baisi pandangan bahwa kitab nang ada ini baisi kasalahan nang ujungnya bisa maulah sasat umat Islam. Sidin jua suah malawan aliran nang basalahan lawan ajaran Islam, nang mana aliran ngitu maajarakan bahwa imbah urang mandapat ilmu hakikat, urang ngitu kada usah baibadat wan manjalanakn syariat nang kaya sumbahyang, puasa, haji, wan lainnya. Waktu malawan aliran ngitu, sidin jua suah mambawai pamarintah wan tantara nang kaya Brigjend Hassan Basry wan lainnya.

## Pamakaman
Magun diranakakan di dairah Hulu Sungai Utara, tatapi waktu sidin maninggal, Guru Saberan Kacil dipatak jauh matan kampung karanakan sidin. Sidin dipatak di Kalurahan Teluk Dalam, Banjarmasin Tengah, Banjarmasin, Kalimantan Selatan.

## Jujuhutan
Tahlilullah matan Banjar

**Raden Bagus** bergelar **Soeria Angsa 02**/ **Suriansyah II (Suria Diwangsa)** atawa **Sultan Amarullah (Amru'llah) Bagus Kasuma** atawa **Sultan Tahlilullah/Tahirullah (bin Sultan Saidullah)** adalah saurang Sultan Banjar ka-7 nang manjabat matan tahun 1660 sampai 1700/12. Abahnya bangaran Sultan Saidullah atawa Ratu Anom atawa Sultan Ratu, Sultan Banjar nang ka-6. Sultan Tahlilullah bamakam di sakitaran Kelurahan Keraton, Martapura, Kabupatin Banjar.****

## Album

Berkas:Sultan Tahlilullah - Makam 002.jpg|pra=|al=
Berkas:Sultan Tahlilullah - Makam 004.jpg|pra=|al=
Berkas:Sultan Tahlilullah - Makam 005.jpg|pra=|al=
Berkas:Sultan Tahlilullah - Makam 003.jpg|pra=|al=


## Jujuhutan
Hayumu

***Ornithonyssus bursa*** (dipinandui jua sabagai **hayumu**) yaitu spesies tungau.
Hayumu ini rancak banar jadi parasit di burung, tagal rancak jua didapati maiguti urang wan dua spesies mamalia.
Hayumu biasanya hidup di bulu burung, tagal amun handak bahintalu rancak mamakai kataraan di bulunya. Hayumu maalami lima tahap dalam pakambangannya: hintalu, larva, protonimfa, deutonimfa, wan diwasa. Salawas dua tahap pauncitnya, bubuhannya mahiyut darah inangnya gasan dimakan. Bubuhannya rancak bagawi siang hari, pahadangan tungau unggas utara sipatnya nokturnal.

## Bahan acuan
Sungai Tatas

**[[Sungai]] Tatas** adalah sungai nang mengalir di kuta Banjarmasin, Kalimantan Selatan, Indonesia. Sungai ngini mangalir di kacamatan Banjarmasin Tengah. Sungai Tatas baisi panjang 694.668 m lawan libar 11-20 m.

{

  "type": "FeatureCollection",

  "features": [

    {

      "type": "Feature",

      "properties": {},

      "geometry": {

        "type": "Point",

        "coordinates": [ 114.58442, -3.28722 ]

      }

    }

  ]

}



## Itihi jua

* Daftar sungai di Banjarmasin

* Daftar sungai di Kalimantan

## Jujuhutan
Banjarkulon, Banjarmangu, Banjarnegara

**Banjarkulon** adalah sabuting kampung di kacamatan Banjarmangu, Kabupatin Banjarnegara, Prupinsi Jawa Tangah, Indunisia.
Zainal Ilmi al-Banjari

**Guru Haji Zainal Ilmi** atawa nang rancak disambat **Tuan Guru Zainal Ilmi Al-Banjari** adalah saurang ulama Kalimantan Selatan. Inya ranakakan pas hari Jumahat sakitar satangah lima baisukan, 7 Rabiul Awwal 1304 H di Kampung Dalam Pagar, Martapura Timur, Banjar. Inya tamasuk turunan Syekh Muhammad Arsyad al-Banjari maraga abahnya nang bangaran Abdus Shamad bin Muhammad Said Wali, adalah turunan kaampat Syekh Muhammad Arsyad al-Banjari atawa Datu Kalampayan. Sadangkan umanya bangaran Hajjah Qamariyyah.
## Pandidikan
Zainal Ilmi rahatan masih halus sudah dapat bimbingan ilmu Islam matan kulawarganya. Mulai lagi halus jua inya rajin baibadah wan baisi parangai nang baik wan manjauhakan diri matan hal-hal nang subhat.

Adapun Guru Zainal Ilmi al-Banjari dalam manuntut ilmunya, di antaranya adalah lawan abah sidin saurang pasal ilmu arabiyyah, fikih, wan hadis kira-kira 6 tahun. Imbahnya inya balajar lawan Guru Haji Muhammad Amin bin Qadhi Haji Mahmud, Syekh Abdurrahman Muda, Guru Haji Abbas bin Mufti Haji Abdul Jalil, Guru Haji Abdullah bin Guru Haji Muhammad Shaleh, Guru Haji Muhammad Ali bin Abdullah Al Banjari, Guru Haji Khalid, Guru Haji Ahmad Nawawi, Guru Haj Ismail Dalam Pagar Martapura, Guru Haji  Ahmad Bahruddin Wali Kuin Banjarmasin, wan lainnya.

## Karomah
Di antara karomah Guru Zainal Ilmi nang paling tarkanal ialah mamajahakan api matan jauh wan jua inya tarkanal sabagai urang nang kasyap.

## Wafat
Guru Zainal Ilmi maninggal di Karang Intan kada sawat lawas imbah inya tuntung bacaramah. Inya maninggal rahat hari Jumahat tanggal 13 Dzulqaidah 1375 Hijriah atawa 21 Juni 1956  Masihi jam 12 siang. Waktu hari Sabtu, 14 Dzulqaidah Tahun 1375 Hjiriah, inya dikuburakan di higa makam abahnya, Guru Haji Abdus Shamad di Kalampayan, wan datunya, Datu Kalampayan.

## Jujuhutan
Banjarmangu, Banjarmangu, Banjarnegara

**Banjarmangu** adalah sabuting kampung di kacamatan Banjarmangu, Kabupatin Banjarnegara, Prupinsi Jawa Tangah, Indunisia.
Pandan harum

**Pandan harum** (atawa biasa disambat daun pandan haja) adalah sabuting tanaman monokotil matan kaluarga pandanaceae nang baisi daun babau harum. Daunnya marupakan bahan makanan nang panting dalam tradisi masakan Indonesia wan nagara-nagara Asia Tenggara lainnya.

Tanaman ngini nyaman haja ditamui di tungkaran atawa tumbuh saluh di higa susungaian nang ba'intang. Akarnya ganal wan baisi akar tunggakan nang manjagai tanaman ngini lamun ganal. Daunnya panjang nangkaya daun hanau wan tasusun roset nang rapat, panjangnya kawa sampai 60 cm. &nbsp;Babarapa parian baisi higa daun nang baliris.

## Kagunaan
Daun pandan rancak dipakai dalam baulahan wadai atawa masakan lain nangkaya sarawa lawan bubur kacang hijau. Wayah mananggar nasi, daun pandan rancak diandak di antara nasi gasan maharumi nasi.

Harumnya daun Pandan kuat banar bila daunnya masih cukup sigar atawa pina karing. Salaya sawagai maharumi wadai, daun pandan jua dipakai gasan mangaliri hijau dimakanan (salaya daun pudak), gasan hiasan makanan, dan jua dipakai di rangkaian kambang di urang bakawinan (direnten) gasan meharumi ruangan.

## Itihi jua

* Pangan gasan parian Pandan nang lain.

## Jujuhutan

* Van Wyk, Ben-Erik (2005) nang manunjukakan tanaman makanan dunia. Portland, Oregon: Timber Press, Inc.  lawan

## Tautan luar

* Bumbu: ''P. amaryllifolius''
* ''Pandanus amaryllifolius'' photo
Nasi kucing

**Nasi Kucing** (Jawa: ⁇ ⁇ ,  Sěgå Kucing)  adalah makanan tiba matan Yogyakarta, Semarang, wan Surakarta. Pursi di Nasi kucing biasanya saikit banar, batambah sambal, iwak, lawan tempe, imbah tu bapundut daun pisang.

## Menu

* Iwak Cakalang
* Cumi masak masin
* Iwak Peda
* Ayam barabit
* Ayam Empal

## Ngaran
Kata "nasi kucing" artinya "nasi gasan kucing", marga pursi nang saikit tadi. Kata ngitu tiba matan kabiasaan urang Jawa nang manggaduh kucing nang mambarii makan gasan haraguannya saikit haja nasi nang dibarii. Nasi kucing biasanya dikawani lawan sambal, iwak pindang, wan nasi saikit. Iwak pindang ngiin yaitu makanan nang rancak dibariakan gasan kucing, makanya am dingarani nasi kucing.

## Tiba
Nasi kucing tiba matan Yogyakarta, Semarang, wan Surakarta. Nasi ngini dikatujui banar ulih baragam kalangan tarutama bubuhan nang anum-anum kaya mahasiswa, tarutama rahatan jaman reformasi wayah bahan pukuk naikan haraganya.

## Panyajian
Nasi kucing pursinya halus ditambah lawan bamacam-macam iwak. Iwak nang disadiaakan biasanya iwak lampam lawan timpi. Bahan lain nang kawa ditambahiakan adalah hintalu, ayam, wan bilungka. Dihidangakan lawan daun pisang wan kawa langsung dimakan. Menu kawannya nasi kucing tadi salaya hintalu wan ayam adalah sate, wadai basanga, tahu bacem, mihun basanga, wan lainnya.

Parian matan nasi kucing adalah *sego macan*, ukurananya talu kali taganal pada nasi kucing. Biasanya dihidangkan lawan nasi babanam, iwak, wan sayuran. Sama nangkaya nasi kucing, *sego macan* jua dipundut duwa daun pisang.

## Panjualan

Nasi kucing biasanya dijual murah haja (bahanu Rp 1000 gasan sabungkus nasi kucing wan Rp 4000 gasan *sego macan*) di wadah halus, atawa makanan pinggir jalan nang disambat angkringan.

Di Yogyakarta wadah urang bajaja nasi kucing rancak disambat "angkringan", di Kota Semarang disambat "kucingan" tagal di Solo disambat "warung hik".

## Itihi jua

* Nasi bogana
* Nasi campur
* Nasi basanga
* Nasi kuning 
* Nasi liwet
* Nasi pacal
* Nasi uduk
* Nasi ulam 

## Jujuhutan

## Daftar pustaka

* 
*  Diarsipakan 2011-10-04 di Wayback Machine.
*
Antropologi fisik

**Antropologi fisik** marupakan cikang matan ilmu antropologi nang fokus mampalajari manusia sawagai makhluk biologis. Dalam ilmu ngini, manusia diaanyaki matan buncu jasmaninya lawan lingkup nang taligar, nang kaya asal-usul, parkambangan evolusi organik, struktur awak, wan ras. Malalui aktivitas analisis nang mandalam ka fosil-fosil wan panjanakan ka primata-primata nang suah hidup, bubuhan nang harat ilmu antropologi fisik baihtiar malacak nini panuhanya jenis manusia gasan mangatahui kayapa, pabila, wan napa kita jadi makluk nang kaya wahini.

Antropologi fisik mambuat bamacam manusia ka strukturnya atawa homologi ka dalam kalas mamalia, orde primata, kulawarga homonidae, genus homo, wan spesies sapiens. Spesies sapiaens tapacah ka dalam kalumpuk-kalumpuk ras. Maraga ngitu, ras marupakan konsepsi biulugi, lain konsepsi sosio kebudayaan.

Antropologi fisik jua fokus maanyaki pangaruh lingkungan ka danul awak manusia, maraga manusia hidup di tiga lingkungan, alam, susial, wan transenden. Mata katiga lingkungan ngitu, lingkungan alamiah nang barkambang jadi wadah hidup manusia. Ngini bamakna, ada raraitan antara alam lawan bantuk fisik manusia. Hal ngini imbahnya kawa dipakai gasan manjalasakan hal nang kaya balainnya luang hidung antara ras lawan nang lain maraga bedanya derajat wan kalambapan angin wan temperatur di lain dairah di muka bumi.

Diitihi matan buncu paanyakannya, antropologi fisik tabagi jadi cikang-cikang ilmu nang tahalus, nang kaya:

# Evolusi manusia, yaitu ilmu nang maanyaki paubahan badirit hiwal barkambangnya macam manusia nang pamulaannya matan makluk nang lain manusia.
# Paleontologi primata, ilmu nang maanyaki gambaran macam manusia nang wahini hudah punah wan makhluk lain nang masih rikit raraitannya lawan manusia.
# Somatologi, ilmu nang maanyaki manusia nang magun hidup sarta parbidaan seks wan variasi urang.
# Antropometri, ilmu nang maanyaki cara maukur awak manusia gasan mambidaakan struktur danul awak antara ras lawan ras nang lain.
# Antropologi rasial, ilmu nang maanyaki hiwal tabuatnya manusia ka dalam kalumpuk ras, sajarah ras, wan pangambuhan ras.

## Jujuhutan
B.J. Habibie

**Bacharuddin Jusuf Habibie** () tu Prèsiden Republik Indonesia nang katiga. Sabalumnya, B.J. Habibie manjabat sabagai Wakil Presiden Republik Indonesia ka-7, manukarakan Try Sutrisno. B. J. Habibie manukarakan Suharto nang manundakan diri dari jabatan presiden pada 21 Mei 1998. Sabalum masuk dunia politik, Habibie dikenal luas sabagai saurang profesor nang saintis dalam teknologi aviasi internasional wan sabutingannya presiden Indonesia sampai wayah ini nang maninggakan teknokrat.

B. J. Habibie adalah presiden Indonesia partama nang lahir di luar Jawa nang baasal matan etnis Gorontalo, Sulawesi matan garis keturunan bapannya nang baasal matan Kabila, Gorontalo, nang etnis Jawa matan ibunya nang baasal dari Yogyakarta. 

Wayah ini, Pamarintah Propinsi Gorontalo sudah mambangun Monumen B.J. Habibie di hadapan lawang utama Bandara Djalaluddin, di Kabupatin Gorontalo. Salain itu, masyarakat Propinsi Gorontalo jua pernah meulah ngaran B.J. Habibie dipakai sabagai ngaran universitas negeri setempat, menggantikan ngaran Universitas Negeri Gorontalo nang masih dipakai.

B.J. Habibie imbahtu digantiakan ulih Abdurrahman Wahid (Gus Dur) nang dipilih sabagai presiden pada 20 Oktober 1999 ulih MPR hasil Pemilu 1999. Dengan manjabat selama 2 bulan wan 7 hari (sebagai wakil presiden) wan jua selama 1 tahun wan 5 bulan (sebagai presiden), B. J. Habibie adalah Wakil presiden nang jua Presiden Indonesia lawan masa jabatan paling singkat.

## Jajuhutan
Gula gatah

Gula gatah adalah gulaan kunyur nang baisi ciri khas yaitu kawa diulah galambungan. Balangnya bamacam-macam wan baisi rasa nang banyak jua. Biasanya gula gatah basipat barikit wan pas galambungannya baganal sampai handak pacah, maka galambungan marga maladum wan takana muha. Ngitu marga gula gatah talikat pada gulaan nag lainnya. Tagal, ada jua ngaran gula gatah kaya Hubba Bubba nang kada tapi barikit wan dikatujui kakanakan.

Gula gatah biasa bacampur dalam masinnya atawa kawa ditamui di pancarikinan.

Sakira kawa maulah galambungnya lawan gula gatah, urang tu musti marataakan gusi ka *palatum* (langit muntung) imbahtu manikinnya ka balakang gigi. Imbahtu tunjul ka luar saikit mamakai ilat imbah tu cagar bagalambung. Amun langkahnya diulah digawi bujur, cagaran timbul galambungan nang bagus.

## Rasa gula gatah
Rasa gula gatah alami kawa diulah pakai cara mangambuh pisang, kanas, kayu manis, cangkih, wan wintergreen. Minyak panila, *ceri*, *lemon*, wan limau jua disaranakan gasan bahan. 

## Jujuhutan
Raja Haji Fisabilillah

**Raja Haji Fisabilillah** (diranakakan di Kota Lama, Ulusungai, Riau, 1725 – maninggal di Kampung Ketapang, Melaka, Malaysia, 18 Juni 1784) adalah salah saikung pahlawan nasional Indonesia. Sidin dimakamkan di Pulau Penyengat Inderasakti, Kota Tanjungpinang, Provinsi Kepulauan Riau. Raja Haji Fisabililah adalah ading matan Sultan Selangor pamulaan, Sultan Salehuddin wan paman sultan Selangor kadua, Sultan Ibrahim. Ngaran sidin diabadiakan dalam ngaran bandar udara di Tanjung Pinang, Bandar Udara Internasional Raja Haji Fisabilillah, salah sabuting masigit nang ada di Selangor, Malaysia, yaitu kota Cyberjaya dinamakan Masjid Raja Haji Fisabililah

Matan Kaputusan Presiden RI No. 072/TK/1997 tanggal 11 Agustus 1997, Raja Haji Fisabilillah ditatapakan sabagai Pahlawan Nasional.

## Kisah parjuangan
Raja Haji Fisabililah atawa dipinandui jua sawagai Raja Haji marhum Teluk Ketapang adalah (Raja) Yang Dipertuan Muda Riau-Lingga-Johor-Pahang IV. Sidin dipinandui dalam malawan pamarintahan Walanda wan kawa maulah pulau Biram Dewa di sungai Riau Lama. Marga kawanian sidin, Raja Haji Fisabilillan jua digalari (dikiau) sabagai Pangeran Sutawijaya (Panembahan Senopati) di Jambi. Sidin maninggal wayah manggawi panyarangan pangkalan maritim Belanda di Teluk Ketapang (Melaka) pada tahun 1784. Janasahnya diugahakan matan makam di Melaka (Malaysia) ka Pulau Penyengat ulih Raja Ja'afar (putra mahkotanya wayah mamarintah sabagai Yang Dipertuan Muda).

## Budaya populer
* Diparankan oleh Andi Anhar Chalid dalam film tahun 2009 Mata Pena Mata Hati Raja Ali Haji

## Jujuhutan
Gabin

**Gabin** adalah makanan nang ranyah nang diulah matan galapung gandum wan ditambah makanan lain nang dimasak pakai cara dibanam (wadai karing). Gabin baisi istilah nang balainan di babagai wilayah di dunia. 

Gabin atawa Biskuit wan 'biscuit" (dalam bahasa Inggris) tiba matan Bahasa Latin, yaitu *bis coctus* nang artinya "dimasak dua kali". Di Amerika, gabin rancak disambat *cookie*, nang baarti wadai halus nang dibanam atawa wadai karing.

## Sajarah
Pamulaannya, Gabin diulah gasan Anak Buah Kapal nang rancak mabuk di laut. Bubuhan ABK ngini dibarii wadai karing barasa tawar nang kawa mahilangakan rasa handak muak rahatan tulak bakapal. Alasannya, gabin ini nyaman dimamah wan kada babau, jadinya kada manambahi rasa handak muak.

Mulai abad ka-16 sampai abad ka-18, gabin ngini rancak disambat *besquite* wan *biscuit*. Bantuk kata nang sama jua diciptakan dalam babarapa bahasa Eropa. Ciciri matan gabin diantaranya, ranyah wan karing, bantuk umumnya halus, tipis, manis, wan rata.

## Gabin di babarapa nagara
Di Amerika Serikat, gabin kada karas, tapi kandal wan kaya gulungan halus nang mahirip lawan *muffin*. Di Inggris, gabin sama haja lawan *cookie* atawa *cracker* Amerika.

"Cookie" tiba matan abad ka-18, yaitu matan bahasa Walanda: *koekje*.

## Wadai gabin
Gabin fla adalah wadai gabin yang ditambahi fla di tangah gabin jadinya sakilas mahirip wadai *sandwich*. Wadai Gabin fla ngini sudah tarkanal tiba 1990-an nang matan di Samarinda. 

## Itihi jua

* Tutuli 
* Triskuit

## Pranala luar

* Gabin mari

## Jujuhutan
Wadai roko

**Wadai roko** atawa disambat jua ***Asian egg roll***, **sapit**, ***sepit***, **Wadai Walanda**, atawa **kapit**, (Surat Cinta dalam Bahasa Inggris) adalah papuluran nangkaya wadai palapah tradisiunal Indonesia (Wadai atawa kuih) nang diulah lawan cara mengikat adunan intalu mamakai citakan wasi nang dipanaskan di atas kumpur. Hal ngini rancak ditamui di Indonesia, Malaysia, Singapura wan Brunei.

Citakan wadai nang hudah masak biasanya rata, bagalumbang atawa diukir lawan balang binatang nang kaya iwak, ayam wan siput nang mambagusi wadainya.

## Bantuk wan parian
Dalam Bahasa Indonesia wadai ngini disambat Semprong, nang artinya "tabung" atawa "gulungan", lamun *sepit* tiba matan *jepit* nang artinya "gapit". Kadua wadai ngini tamasuk ka dalam wadai palapah nang hampir sama, nang balainan bantukannya haja; nang babantuk gulungan disambat roko, lamun nang dilipat sagitiga disambat sepit. Kadua parian disambat sabagai sapit atawa *sepit* di Malaysia wan Brunei, kada paduli lawan bantuknya. Wadai roko isinya puang, tagal nang hanyar baisi coklat atawa keju.

## Sajarah wan asal usul
*Wadai roko* manunjukakan hubungan kolonial antara Indonesia wan Walanda, nang biasanya ditamui di barbagai dairah di Indonesia. Diyakini tiba matan wadai palapah bahintalu bagulung matan Walanda. Kata *Walanda*, nang artinya Belanda dalam Bahasa Indonesia, manunjukakan ka "gulungan matan intalu" asal Walanda. 

Urang Walanda baisi sajarah tarkait wadai karing nang banyak, tamasuk wadai palapah wan gabin nang mahirip lawan Kuih Walanda atawa Kuih Kapit. Banyak teknik baulah gabin wan wadai ditarusakan ka urang Melayu ulih urang Walanda, Inggris, wan Portugis. Gabin-gabin ini mungkin dibawa ke bagian-bagian Malaysia wan Singapura dari Penang, Malacca, oleh urang Cina Peranakan, nang, kada tahu ngaran makanan ringan Walanda nang mereka temui, cuma manyambatnya kuih Walanda atawa kuih kapit.

## Itihi jua

* Wadai gapit
* Runtuh telur
* *Crepes*
* Masakan Cina
* Gabin bagulung
* *Fortune Cookie*
* Barquillo

## Jujuhutan

## Tautan luar

* Resep Wadai roko nang
* Kuih Kapit aka Love Letter Arsip 2014-04-24 di 
* Resep Surat Cinta (Kuih Kapit) Membuat cara tradisional Virtual Malaysia
* Kuih Walanda  Diarsipakan 2015-04-02 di 
* Asalnya kuih Walanda di Medan
* Kuih Sepit nang
Jaruju

**Jaruju** atawa ***Acanthus ilicifolius*** adalah tanaman matan kaluarga Acanthaceae. Tanaman ngini asli matan Australia, Australasia, wan Asia Tenggara. Tanaman ngini biasanya dipakai gasan mananambai manggah wan karinyutan.

## Garambas
Tanaman Jaruju tingginya kikira 2 mitir. Akarnya tunggang, daunnya hijau tuha, batangnya lunak, baisi kambang babalang bigi ramania wan buahnya babantuk lunjung wan babigi halus babalang habu di dalamnya.

## Wadah tumbuh
Jaruju rancak tumbuh saluh di dairah pasisir, di higa sungai, wan wadah lain nang tanahnya licak wan basah.

Jaruju hidup jua di Asia Tenggara, Indochina, Indonesia, Filipina wan Australia Utara. Jaruju di banua urang rancak ditamui di hutan bakau.

## Kagunaan
Buah Jaruju ditutuk gasan tatamba luka bakar, Daunnya dipakai gasan mananambai awak karunyutan, parasan buah atawa akar bahanu dipakai gasan luka bakas diigut ular atawa takana panah bawisa. Bigi jaruju diparcayai kawa malawan gangguan cacing dalam pancarnaan. Tanaman ngini kawa dipakai jua gasan makanan haraguan.

## Jujuhutan
Kumpai Tagah banua

**Kumpai Tagah banua** atawa kumpai Belulang atawa sambau adalah sabuting tanaman nang kawa dikuntrul sacara manual atawa mamakai *[[racun kumpai]]*. Tanaman ngini tamasuk dalam suku *Poaceae* yaitu suku kukumpaian. Ngaran ilmiah dari Kumpai Tagah adalah *Eleusine indica* (L.) Gaertn. kumpai ngini baisi sambatan lain di banua urang, nangkaya Karulang atawa jampang di dairah Sunda nang kumpai lulangan gasan Jawa.

## Garambas
Kumpai Tagah banua hidup batanah, barumbai, tagak, herba, wan ada akarnya di nodus. Batang tanaman ngini rata wan kada babulu. Akar Kumpai Tagah banua tamasuk ka akar sarabut. Daun tanaman ngini babalang hijau lawan panjang labih matan 2 cm. &nbsp;Bunga biseksual, tasusun jadi satu di  malai, babalang hijau lawan kalupak nang kada kelihatan.

## Wadah tumbuh
Kumpai Tagah hidup di tanah nang hangat wan basah. wan di dairah tabuka. Tanaman ngini banyak ditamui di pahumaan, padang, higa karatak wan di jalanan.

## Baranakan
Kumpai Tagah bakambang sacara alami mamakai bigi.

## Gulma
Tanaman ngini dianggap sabagai pangganggu marga dasar ngalih gasan dibuangi. Kumpai ngini dipinandui sabagai kumpai nang ngalih dibasmi, gasan malingai kumpai ini kawa pakai dua cara. Kadua cara ngitu adalah mamakai racun wan alami.

## Jujuhutan
Bilaran

**Bilaran** atawa **rambusa** yaitu ngaran buah halus, nang wayah masak tatukup ulih pangganalan kalupak kambang.

## Bahan acuan
* Steenis, CGGJ van. 1981. *Flora, untuk sekolah di Indonesia*. Pradnya Paramita, Jakarta.
* Verheij, E.W.M. dan R.E. Coronel (eds.). 1997. *Sumber Daya Nabati Asia Tenggara 2: Buah-buahan yang dapat dimakan*. PROSEA–Gramedia. Jakarta. ISBN 979-511-672-2.
Gagaduh

**Gagaduh** atawa **Gaduh-gaduh** adalah makanan nang tadiri matan sayur-sayuran, kentang, tempe, tahu, intalu bajarang lawan bumbu sambal kacang.

## Riwayat
Gagaduh panambayan ada wayah abad ka-17 (1628-1629), wayah Kasultanan Mataram nang dipimpin Sultan Agung manyarbu Batavia kahabisan baras. Salaya ngitu, kindai baras nang baandak di Batavia disalukut ulih VOC, maulah bubuhan prajurit warok matan Ponorogo nang bagabung lawan pasukan perang maulah sambal bumbu pacal matan kacang cina, imbah itu dikubuiakan ka bamacam-macam sayuran mantah nang ada ditamu di parak pahumaan gasan bartahan hidup. 

Kalakuan ngini dalam basa Jawa disambat *Gadho* nang baarti makan iwaknya haja atawa makan iwak kada banasi. *Resep* gagaduh imbah itu diumpati ulih prajurit lain nang mamakan sayur-sayuran saadanya nang dikubui bumbu pacal. Sairing parkambangan jaman, wayah ngini gagaduh ditambahi lontong nang dihiris halus, intalu, tahu wan karupuk nang dijual urang di wawarungan halus sampai ka *restoran*.

## Bahan-bahan

### Sayuran
Sayuran nang rancak dipakai kawa balainan matan *resep*, tagal sayuran nang rancak dipakai adalah:

* Sayuran hijau nang diiris halus kaya salada, kubis, kambang kol, kacang panjang, wan kacambah
* Sayuran lain kaya papari wan bilungka
* Kentang bajarang
* Intalu bajarang
* Tempe
* Tahu 
* Jagung

### Sambal kacang
Salah satu parbidaan gagaduh matan salada sayur lain adalah sambal kacang nang dipakai. Bahan-bahan nang dipakai gasan sambal kacang ini jua bisa bamacam-macam. Bahan nang rancak dipakai adalah:

* Kacang cina nang dilinikakan
* Bawang putih
* Lombok, sahang
* Banyu limau nipis
* Uyah, gula habang

Imbahanu rancak jua ditambahi:

* Santan
* Kicap
* Acan
* Kancur

## Itihi jua

* Pacal, makanan nang mahirip duwa gagaduh
* Karedok, makanan nang mahirip juwa
* Pencok
* Lotek, makanan nang baasal matan Jawa Barat
* Daptar masakan Indunisia
* Lalapan
* Salad

## Jujuhutan

## Pranala luar

* Manfaat Sayuran dan Buah (pdf) Diarsipakan 2016-03-08 di Wayback Machine.
* [Http://resepkoki.co/resep-gado-gado-siram-surabaya/ Resep Gado-gado Siram] Diarsipakan di Wayback Machine pas 23-23 Maret 2023.
* Cara Membuat Hadiah Diarsipakan pada 2015-03-20 di Wayback Machine.
* Resipi masak lengkap Diarsipakan di Wayback Machine.
Hambutun

**Hambutun** (***Barringtonia asiatica***) yaitu huaran puhun nang tumbuh di pantai-pantai wilayah tropika, di Samudra Hindia, kawasan Malesia, hingga ka pulau-pulau di Pasifik barat. Ngaran lainnya yaitu **putat laut**. Buahnya taapung di banyu, sahingga tasabar sacara luas pada banyak pulau wan pantai. Tinggi tanaman kawa mancapai 30 m. Kayunya dipakai dalam gawian konstruksi wan jua gasan maulah kano.

## Bahan acuan
Sungai Basirih

**[[Sungai]] Basirih** adalah sungai nang malili di kuta Banjarmasin, Kalimantan Selatan, Indonesia.

## Geografi
Sungai ngini malili di Kalurahan Kelayan Selatan, Banjarmasin Selatan, Kuta Banjarmasin wan bamuhara ka Sungai Martapura.

Sungai Basirih baisi panjang 4.506.240 m lawan libar 160 m.
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 114.56435, -3.34872 ]
      }
    }
  ]
}


## Itihi jua

* Daftar sungai di Banjarmasin
* Daftar sungai di Kalimantan

## Jujuhutan
Mahathir Mohamad

**Mahathir bin Mohamad** atawa labih dipinandu'i lawan ngaran **Tun Dr Mahathir** () ialah Pardana Mantri Malaysia ka-7 nang manjabat matan 10 Mai 2018.

## Jujuhutan
Basa Banjar Hulu

**Basa Banjar Hulu** atawa **Basa Banjar Pahuluan** marupakan salah sabuting dialek Basa Banjar. Kata Hulu atawa Pahuluan dipakai gasan mangarani dialek ngini maraga dialek ngini banyak dipakai bubuhan urang Hulu Sungai taumpat jua Banua Anam (nang kaya Tapin, Hulu Sungai Salatan, Hulu Sungai Tengah, Hulu Sungai Utara, Balangan, wan Tabalong) wan Tanah Bumbu. Walau nang kaya itu, Basa Banjar Hulu kawa jua didapati di dairah Banjar Kuala nang kaya Gambut, Aluh-aluh wan Tamban. Hal ngini maraga urang asli dairah ngitu marupakan urang Hulu Sungai. Labih jauh lagi, Basa Banjar Hulu jua ada di Riau, rincinya di Desa Suhada Kacamatan Enok Kabupatin Indragiri Hilir.

Dialek Basa Banjar Hulu baisi sub-dialek nang bantar di dairah Hulu Sungai, Balangan wan Tabalong. Sub dialek ngitu antara lain; (1) Kelua (hilir) wan Tanjung (hulu) di dairah Tabalong, (2) Balangan (Paringin) di dairah Balangan, (3) Amuntai wan Alabio di Hulu Sungai Utara, (4) Alai di dairah Batang Alai wan Labuhan Amas di Higa Sungai Labuhan Amas di dairah Hulu Sungai Tengah, (5) Negara (hilir) wan Kandangan (hulu) di higa sungai Amandit, Hulu Sungai Selatan wan (6) Margasari (hilir) wan Rantau (hulu) di dairah Tapin.

## Parbidaan Basa Banjar Hulu wan Basa Banjar Kuala
Ada babarapa parbidaan dialek basa Banjar Hulu wan dialek Basa Banjar Kuala. Parbidaan ngini antara lain ragam manyambat kata, wan kata. Manurut Kawi, Basa Banjar Hulu wan Basa Banjar Kuala baisi parbidaan matan hurup vowelnya. Banjar Kuala pinandu lawan hurup vowel [e], [o], and [ə] di sapalihan kata, sadangkan Banjar Hulu kada pinandu lawan hurup vowel ngitu, Banjar Hulu pinandu lawan [i] wan [a] wara. 

Salihan matan hurup vowel, parbidaan Basa Banjar Hulu wan Basa Banjar Kuala jua ada di hurup konsonan. Sawagai cuntuh, kata "haur" di Banjar Hulu disambat /haur/ sadangkan di Banjar Kuala disambat /aur/. Cuntuh lain ada di kata "tumpul" nang disambat /sadul/, /dumul/, /cumpul/, wan /sumpul/ sasuai lawan dairah, sub-dialek.

Parbidaan lain ada di kata. Banyak parbidaan kata nang ada pada Banjar Hulu wan Banjar Kuala gasan manyambat suatu hal. Sawagai cuntuh kata "kawa" nang sama arti lawan "hingkat" di Basa Banjar Hulu, kata "pingkut" nang sama arti lawan "cakut" di Basa Banjar Hulu.

## Jujuhutan
Basa Banjar Kuala

**Basa Banjar Kuala** marupakan salah sabuting dialek matan Basa Banjar nang kabanyakan dipakai di dairah Banjar Kuala. Basa Banjar Kuala bantar di dairah Kabupatin Banjar, Kabupatin Barito Kuala, Kabupatin Tanah Laut, Kuta Banjarmasin, Kuta Banjarbaru, wan Kabupatin Tanah Bumbu, Kabupatin Kota Baru, Kalimantan Timur wan Kalimantan Tengah. Dialek asli Banjar Kuala kawa didapati di dairah Kuin, Sungai Jingah, Banua Anyar, wan sakitaran Kuta Banjarmasin. Basa Banjar Kuala jua baisi dialek lokal (sub-dialek). Sub-dialek ngini antara lain; dialek lokal Astambul, Martapura, wan Banjarmasin, serta sub dialek Pelaihari, Bati-Bati, wan Pengaron.

## Jujuhutan
Susurungan

**Susurungan** atawa **sasarungan** marupakan salah sabuting tradisi lisan nang ada di masarakat Banjar Hulu. Susurungan baasal matan kata surungan nang maalami paulangan kata. Susurungan diartiakan sawagai *teka-teki* (batatangguhan).

## Fungsi susurungan
Ada babarapa fungsi susurungan antara lain sawagai barikut;
### Mauji ilmu
Susurungan rancak dijadiakan sawagai sarana gasan mangatahui sajauh mana lawan bapandir kawa manjawab atawa bapikir lamun ada urang nang mamulai susurungan. Haratan manjawab susurungan, lawan bapandir pacang bapikir nang logis.
### Maisi waktu haratan bagadang manjagai mayat
Susurungan jua bafungsi sawagai maisi waktu haratan bagadang manjagai mayat lawan tujuan mangurangi rasa sadih kulawarga nang ditinggalakan wan jua sakira urang-urang nang manjagai mayat kada mangantuk wan kawa manggawi gawiannya mahadang mayat sampai baisukan.
### Sakira kawa malabihi urang lain
Susurungan jua bafungsi malabihi urang lain lawan cara mangecoh lawan bapandir sahingga urang nang mandangar partakunan susurungan pacangan bingung mancari jawaban partakunan nang diajuakan.

## Jujuhutan
Cucupatian

**Cucupatian** marupakan salah satu tradisi lisan nang ada di masarakat Banjar. Cucupatian surang baasal matan kata capat nang diulangi lawan suku panambayan "ca" sahingga jadi cacapatan nang bamakna bahancapan. Cucupatian marupakan adu basa nang kaya frasa, kalimat, wacana, wan puisi nang baisi partakunan nang parlu dijawab. Haratan tahun 1960-an, cucupatian digawi ditangah pahumaan sambil mangatam, di warung makan, atawa wayah malam panambayan ari bakawinan lawan tujuan hiburan. Cucupatian marupakan salah sabuting budaya masarakat Banjar nang manggambarakan kahandak, hayalan, adat, wan pikiran nang handak dikambangakan. 

Ada babarapa konteks wacana nang takandung dalam Cucupatian nang kaya; bahan bagayaan, kagiatan hidup, parmainan, simulasi pamandiran, basa rahasia atawa sasindiran. Cucupatian dalam masarakat jua dipinandui lawan babarapa tema; teman binatang, tema alam sakuliling, tema manusia wan gawiannya, tema makanan, tema pakakas, wan tema buah wan tanaman.

## Jujuhutan
Abu Bakar

**Abu Bakar** tu sahabat Nabi Islam Muhammad nang jadi khalifah Kakhalifahan Rasyidin pertama matan maninggalnya Muhammad.

## Jajuhutan

* 
* Walker, Adam, Abu Bakr al-Siddiq, in *Muhammad in History, Thought, and Culture: An Encyclopedia of the Prophet of God* (2 vols.), Edited by C. Fitzpatrick and A. Walker, Santa Barbara, ABC-CLIO, 2014.
* 
* 
* 
*

*
Tamanang

**Tamanang** ialah ngaran panyakit *sistem reproduksi* nang baciri jajung sapasang laki bini manuju batianan imbahnya sapasang laki ini ngitu bahubungan kada mamakai palindung salawasnya 12 bulan. Surah Tamanang dipakai kada gasan manusia haja, tapi kawa jua gasan manyambat ka binatang nang sama-sama kadada katurunan.  

## Tatangar
Lamun di bibinian baumur 35 tahun ka atas, pasangan ngitu musti bapariksa ka duktur badahulu marga tarai kasuburan lawas hanyar kalihatan hasilnya. Lamun nang umuran 40tahun ka atas musti bapariksa jua pabila sadar wayah kada batianan lawas. 

## Pungkala
Di bibinian, pungkala Tamanang kawa tiba matan:

* Pasihul matan *ovulasi*, yaitu wayah sel intalu nang tuha dilapas matan *ovarium*. Salaya ngitu ada jua pasihul pambuahan nang takajadian rahatan *sperma* batamu sel intalu di tuba falopi imbanya parjalanan panjang liwat gulunya paranakan wan paranakan. 
* Pasihul talain nang maulah tamanang di bibinian ialah marga implantasi, yaitu wayah sel intalu nang talah dibuahi barikit di lapisan paranakan dimana inya kawa tumbuh wan jadi bayi. 

Lamun di lalakian, pungkalanya ialah marga pruduksi sperma, jumlah sperma, bantukan sperma wan pagarakan sperma.Tagal kawa jua dipungkalai lawan wagas kadanya wan pamakan ubat atawa kada.

## Jujuhutan
Kanker ovarium

**Kanker ovarium** atawa kanker indung intalu marupakan salah sabuting tumor ganas nang baasal matan ovarium lawan bamacam jenis histologi nang kawa mangana di samunyaan umur. Kanker ovarium baandak di andakan ka-3 matan 10 kanker nang rancak mangana ka binian. Urang nang kana kanker ovarium baisi kalangsungan hidup lima tahun paling satumat dibandingakan lawan kanker ginokologi lainnya di dunia, hal ngini maraga kanker ovarium ngalih didiagnosis, sahingga kakiraan awal bapingkut lawan pangatahuan biodata pasien kanker ovarium di suatu dairah. Kanker ovarium baisi prognosis pamburuknya wan baisi tingkat kamatian nang tinggi. Ada kira-kira 21.290 insiden kanker ovarium, 14.180 ikung mati wan manyumbang  2,4% matan samunyaan angka mortalitas nang dipungkala ulih kanker. Maskipun kanker ovarium baisi prevalansi nang tarandah matan kanker payudara, tagal kanker ngini tiga kali labih mamatii wan kira-kira tahun 2040 angka nang mati maraga panyakit kanker ovarium ngini maningkat banyak.

WHO mangalumpukakan kanker ovarium sasuai lawan jenis sel; tumor: stroma-epitel permukaan, seks cord-stromal wan sel banih (germ) nang baasal matan sel germinal (kantung kuning telur/yolk sac). Kanker ovarium jenis epitel marupakan kanker ovarium nang rancak ditamui, sadangkan nang geminal jarang ditamui kawan kawa tarjadi di binian anum nang baumur 16-20 tahun.

## Pungkala
Pungkala kanker ovarium masih kada tapi jalas matan mana asalnya. Tagal, babarapa hal nang pinanya takait lawan pungkala kanker ovarium antara lain; faktor reproduksi wan faktor haid. Manurut kakiraan *incessant ovulation*, umur anum wayah datang bulan panambayan maningkatkan pungkala kanker ovarium lawan jumlah kulilingan ovulasi.

Kanker ovarium baisi partumbuhan nang hancap, tahapan panambayan rajin kadada gajala, wan tatamu kada singhaja wayah pamariksaan rutin, umumnya labih matan 60% nang kana didiagnosis imbah di kaadaan lanjut. Tatangar wan tanda klinis nang rajin ditamui adalah parut baganal, tadapat massa di dalam luang parut atawa pelvis, gajala gangguan pancarnaan makanan (dispesia), gangguan bakamih wan bahira, gangguan haid, gajala panikinan luang parut barupa; rasa handak muak, makan kada bakahandak, singkal parut.

## Jujuhutan
AIDS

***Acquired Immunodeficiency Syndrome*** atawa **''Acquired Immune Deficiency Syndrome** (disingkat AIDS).* Virusnya sandiri banama human himmunodeficiency virus (atawa disingkat hiv) yaitu virus nang mamparlemah kakabalan pada tubuh urang. Urang nang takana virus ini akan manjadi rantan tahadap infeksi huportunistik ataupun mudah takana tumur. Maskipun pananganan nang talah ada dapat mamparlambat laju pakambangan virus, namun panyakit ini balum banar-benar kawa disambuhkan*.''

HIV lawan virus-virus samacamnya umumnya ditularkan malalui kontak langsung antara lapisan kulit dalam (membran mukosa) atawa aliran darah, lawan cairan tubuh nang mangandung HIV, saparti darah, banyu mani, cairan vagina, cairan preseminal, lawan banyu susu ibu. Panularan dapat tajadi malalui hubungan intim (vaginal, hanal, hataupun hural), transfusi darah, jarum suntik nang takuntaminasi antara ibu lawan bapa salama kahamilan, basalin, hatawa manyusui, sarta bantuk kuntak lawan cairan-cairan tubuh tasabut.

Bubuhan ilmuwan umumnya bapandapat bahwa AIDS barasal dari Afrika sub-sahara. Kini AIDS talah manjadi wabah panyakit. AIDS diparkiraan talah mainfeksi 38,6 juta urang dari saluruh dunia. Pada januari 2006, UNAIDS bakerja sama lawan WHO mamparkirakan bahwa AIDS talah manyebabkan kamatian labih dari 25 juta urang sajak patama kali diakui pada tanggal 5 Juni 1981, panyakit ini marupakan wabah paling mamatikan dalam sajarah. 

## Jujuhutan
Kabun Raya Banua

**Kabun Raya Banua** adalah kabun raya nang takhusus gasan ditanami tanaman ubat lawan parlindungan gasan tanaman langka khas Borneo nang lokasinya di sakitaran pusat perkantoran Pemerintah Propinsi Kalimantan Selatan, labih tapatnya di Jalan Aneka Tambang, kalurahan Palam, Kacamatan Cempaka, Banjarbaru, Kalimantan Salatan. Kabun raya banua ngini luasnya nitu mancapai 100 hektar. Tampat ngini dibangun tikas matan 1 Juni 2012 dan dirasmiakan gasan umum wayah 2016.

## Sasimpanan Tanaman
Wayah ngini, Kabun Raya Banua manguleksi labih dari 6.152 spesies tanaman nang dibagi tikas 3 zona tanaman yaitu zona tanaman dikotil, zona atsiri lawan zona tanaman ubat. Mulai matan patangahan tahun 2019, Kabun Raya Banua sudah maatur babarapa zona simpanan tanaman diantaranya zona simpanan tanaman ubat, zona simpanan tanaman kayu, zona simpanan tanaman atsiri, aromatik lawan rarampah, zona simpanan tanaman buah, zona simpanan tanaman dikotil, lawan simpanan tanaman anggrek di pembibitan. Simpanan Kuleksinya nginih sabanyak 2.100 macam tanaman obat, dikotil, monokotil dan lainnya, sarta 900 diantaranya tarmasuk kalumpuk anggrek nang amun ditutal nitu 100 lebih spesies anggreknya.

## Jujuhutan
Mandin Putri Kembar

Mandin Putri Kembar baandak di Kabupatin Tanah Laut, Kalimantan Salatan, Indunisia. Air terjun ngini baisi dua tingkatan utama nang mambantuk pemandangan nang indah. Kaunikan dari air terjun ngini baandak di dua aliran banyu nang tapisah tagal batamuan pulang di dasar mandin.

Di Taman Hutan Raya Sultan Adam, tadapat sajumlah objek wisata air terjun nang manarik perhatian. Destinasi Tahura ini kada hanya menyajikan satu air terjun, tapi tiga air terjun sekaligus, yaitu Mandin Putri Kembar, Mandin Putri, dan Mandin Tirai Hujan.

Kaunikan dari Mandi Putri Kembar ini baandak pada adanya kolam ganal di bawahnya lawan ukuran sakitar 10 x 10 meter. Para pangunjung baisi pilawang gasan manikmati mandi lawan banyu tawar di kolam.

=Sarana=
# Kolam kakanakan
# Gazebo
# Jamban (2 bilik)
# Kamar mandi (2 bilik)

=Jujuhutan=
Jeram Alam Roh Tujuh Belas

**Jeram Alam Roh Tujuh Belas** yaitu sabuting wadah wisata nang bantuknya aliran banyu landas mahirip banyu tajun nang baandak di Kabupatin Banjar, Prupinsi Kalimantan Selatan. Wadah wisata ngini masih dalam kawasan Taman Hutan Raya Sultan Adam, pasnya di kampung Rantau Bujur, kacamatan Aranio.

Wadah wisata ngini maandalakan gamuruh aliran banyu Sungai Malino matan hulu ka hilir.

## Bahan acuan
Gunung Pamaton

**Gunung Pamaton** adalah gunung nang baandak di Kacamatan Aranio, Kabupatin Banjar, Prupinsi Kalimantan Salatan. Pamaton baasal matan kata 'pamuatan' nang dalam bahasa Banjar artinya wadah pamuatan panumpang wan barang maraga gunung nangini diibaratakan wadah balabuh. Kabanyakan pangaranan tampat wan dairah di Kalimantan Salatan dasar baasal matan kosakata atau sasuatu nang bakaitan lawan sungai atawa laut. Gunung Pamaton dianggap suku Banjar sabagai gunung nang bakaramat. Di gunung ngini jua suah kajadian Perang Gunung Pamaton antara Pamarintah Hindia-Walanda wan Kasultanan Banjar. Gunung Pamaton baisi tinggi sakitar 315 mitir.

## Gunung Gaib
Gunung Pamaton disambat sabagai gunung gaib maraga banyak kisah mistis nang tasabar di warga sakitar. Urang-urang nang badiam di parak gunung ngini  parcaya bahwa Gunung Pamaton marupakan garbang manuju ka alam gaib. Imbah ngitu, Gunung Pamaton jua dianggap sabagai wadah bacari ilmu khusus, kasaktian, wan pasugihan. Ada jua urang nang bakisah inya suah malihat pamandangan nang kaya kuta di atas Gunung Pamaton. Gunung ngini jua diyakini sabagai wadah mahilangnya Pangeran Suryanata dari alam dunia ka alam gaib. 

## Jujuhutan
Taman Hutan Raya Sultan Adam

**Taman Hutan Raya Sultan Adam** adalah Tahura nang ada di Kalimantan Salatan. Ngaran hutan ngini diambil dari ngaran Sultan Adam, Sultan Banjar nang mamarintah Kasultanan Banjar antara 3 Juni 1825 - 1 Nupimbir 1857.

## Luas wan Paandakan

* Luas: 109.855 hiktar.
* Paandakan
** Maliputi kacamatan:
**# Aranio, Banjar
**# Karang Intan, Banjar
**# Pelaihari, Tanah Laut
**# Batu Ampar, Tanah Laut
**# Jorong, Tanah Laut
**# Kintap, Tanah Laut
* Kabupaten: Kabupaten Banjar wan Kabupaten Tanah Laut.
* Provinsi: Provinsi Kalimantan Selatan

## Andakan Astrunumis

* Bujur: 114º 54’ - 115º 10’ BT

* Lintang: 3º 20’ - 3º 45’ LS

## Pranala Luar

* Situs rasmi Tahura Sultan Adam 

## Jujuhutan
Mandin Putri

**Air Terjun Mandin Putri Kembar** adalah salah satu wisata nang ada di Tahura Sultan Adam banyu tarjunnya landai dan tadapat sabuah danau atawa kolam nang cukup ganal dan libar di bawahnya.

Danaw atau kolam tasabut rancak dipakai pangunjung sagan bamainan banyu lawan bakunyung, karana tampatnya kada talalu ramai saparti nang ada di Kolam Belanda.

## Jujuhutan
Bukit Matang Kaladan

**Bukit Matang Kaladan** marupakan wadah wisata parbukitan nang baandak di Desa Tiwingan Lama, Kacamatan Aranio, Kabupatin Banjar, Kalimantan Selatan. Bukit Matang Keladan kada barupa barisan bukit hijau wara, tagal jua ada bendungan Riam nang mahalangi 8 sungai matan pagunungan Meratus. Bukit Matang Kaladan kawa didatangi matan Batu Sekis Sei Kambang kurang labih 4 pal lamun mamakai kandaraan atawa mutur, amun handak mandatangi ka puncak kawa mamakai kandaraan atawa bajalan batis kurang labih 1.6 pal atawa kurang labih 25 pal matan Kuta Banjarbaru. Di puncak Matang Kaladan, urang nang mandatangi kawa maitihi diritan pulau-pulau halus nang ada di sakitaran danau nang ada. Pulau-pulau halus nang kawa diitihi matan Bukit Matang Kaladan marupakan pulau-pulau halus di tangah waduk Riam Kanan. Bukit Matang Kaladan jua digalari sawagai miniatur Raja Ampat atawa Raja Ampatnya Kalimantan.

## Jujuhutan
Mandin Tirai Hujan

**Mandin Tirai Hujan** adalah sabuting banyu tajun nang baandak di Kabupatin Banjar, Kalimantan Salatan, nang mana andakannya di kawasan Taman Hutan Raya Sultan Adam. Banyu di Mandin Tirai Hujan ini asalnya matan gunung-gunung di kawasan Pagunungan Meratus.

Wadah wisata ini jua baisi kamar mandi wan jamban nang andakannya kira-kira 660 meter matan lawang masuk, nang kawa digunakan sagan bubuhan nang baelang di wadah wisata ngini.

## Jujuhutan
Arguci

**Arguci** atawa **Air Guci** yaitu seni manyulam khas Banjar nang biasanya mamakai media kain, teknik manyulam ngini sudah dipinandui urang Banjar matan ratusan tahun bahari. Baharinya kain Arguci lain kain nang biasa haja, tapi kain nang istimiwa maraga kain ngini kawa dipakai buhan panguasa Kasultanan Banjar haja. Arguci kada sakadar baju biasa, tapi simbil kain kahurmatan Kasultanan Banjar. Urang-urang matan kula Kasultanan Banjar haja nang dibulihakan mamakai Arguci. Wahini Arguci kada dipakai buhan Kasultanan wara, tapi dipakai jua ulih buhan Banjar matan barataan gulungan, salawas ada usaha gasan manjaga tradisi ngini ulih buhan Banjar matan industri kain nang bamacam-macan.. 

## Sejarah Air Guci
Manurut kisah dalam budaya tutur masyarakat Banjar nang sacara turun-tamurun tarus dijaga, konon arguci marupakan simbol kamewahan pambasar kasultanan Banjar dan para pagustian (bangsawan/kaluarga kerajaan).

Pada kajayaan kasultanan Banjar, kaindahan Sulam Arguci (payet)  nang  rata-rata  digawi  oleh  anak  binian lawan ibu-ibu rumah tangga ini talah manghias baju-baju kabasaran nang dipakai oleh raja-raja Banjar. Imbah itu jua mamparcantik dinding-dinding istana sampai ranjang para sultan jua kada luput dari ingkutan arguci dagan motif baragam nang umumnya baiisi pakem nang rikit.

Kayaknya tradisi lawan kabiasaan lingkungan istana Kasultanan Banjar nang salalu manjadiakan arguci sabagai elemen panting dan utama gasan mambangun kabagusan di barbagai kapantingan dan kaparluan estetis kasultanan sejak ratusan tahun nang lalu tu, ngini akar dari ciri khas dekorasi pelamainan, ragam hias pakaian adat wan jua hiasan tradisional khas Banjar.

Sabagai produk budaya tradisional, arguci jua kada talapas dari baragam mitos nang manyartai sabagian masih diparcayai masyarakat Banjar. Salah satu mitos nang paling banyak dikatahui umum tu baju kaganalan gasan raja/sultan Banjar nang harus barwarna kuning wan wajib bahias arguci. Kanapa harus kuning, amun dirunut dari tradisi masyarakat Melayu sacara umum, warna kuning dimaknai sabagai lambang/simbol kamakmuran. Artinya sacara logika siapa haja nang manjadi raja akan bausaha gasan mambawa rakyatnya kapada kemakmuran.

Wahini kain Sulam Arguci sudah banyak dipakai ulih masyarakat umum banjar, dan biasanya dipakai pada prosesi kawinan adat Banjar atawa bentuk acara/hajatan di Banjar, khususnya nang mamakai pelaminan atawa panggung,

## Motif

**Air Guci** ― Sulam Arguci marupakan salah satu karajinan tangan bahari (tua/lama) biasanya barupa kain khas Banua Banjar nang sudah popular sajak ratusan tahun silam. Air Guci nin lain baya kain biasa, malainkan ampun sajarah kabaradaannya nang bagitu istimewa. Kaya kada, hanya panguasa Kerajaan Banjar haja nang dapat mamakai kain Air Guci. Masyarakat Banjar Kuala rancak menyebutnya Erguci. Air Guci tak hanya sekedar busana biasa, melainkan simbol kain kehormatan Kesultanan Banjar. Hanya ia dan dan keluarganya yang diperbolehkan mengenakan Air Guci. Kesakralan kain Air Guci kini kian luntur, seiring upaya palastariannya ulihh masyarakat Banjar. Mulai dibardayakan kerajinan Air Guci untuk menyelamatkannya dari industri tekstil yang beragam. 

## Referensi
Tampang susu

***Prainea limpato***, nang dipinandui jua lawan ngaran **tampang susu** atawa **kesusu**, yaitu spesies tanaman bakambang, puhun buah di kaluarga ara, nang asalnya tumatan Asia Tunggara.

## Bahan acuan
Bendung Karang Intan

**Bendung Karang Intan** ialah salah sabuting Bandungan nang baandak di Banjar, Kalimantan Selatan, Indonesia. Bandungan ngini dirasmiakan ulih Bupati Banjar, K.H. Khalilurrahman 25 Siptimbir 2018.

## Lihati Jua
* Danau Tamiyang
* Tahura Sultan Adam

## Referensi